CELEX: 62008TN0169
Language: sk
Date: 2008-05-13 00:00:00
Title: Vec T-169/08: Žaloba podaná 13. mája 2008 – DEI/Komisia

19.7.2008   
            
            
               SK
            
            
               Úradný vestník Európskej únie
            
            
               C 183/24
            
         Žaloba podaná 13. mája 2008 – DEI/Komisia
   (Vec T-169/08)
   (2008/C 183/47)
   Jazyk konania: gréčtina
   Účastníci konania
   
      Žalobkyňa: Dimosia Epicheirisi Ilektrismou A.E. (Atény, Grécko) (v zastúpení: P. Anestis, advokát)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť napadnuté rozhodnutie,
            
         
               —
            
            
               zaviazať žalovanú Komisiu na náhradu trov konania.
            
         Žalobné dôvody a hlavné tvrdenia
   Touto žalobou žalobkyňa navrhuje zrušiť rozhodnutie Komisie K(2008) 824 v konečnom znení z 5. marca 2008 týkajúce sa udelenia alebo zachovania ťažobných práv k hnedému uhliu zo strany Helénskej republiky v prospech Dimosia Epicheirisi Ilektrismou.
   Žalobkyňa uvádza tieto žalobné dôvody:
   Žalobkyňa v prvom rade tvrdí, že žalovaná sa dopustila nesprávneho právneho posúdenia pri uplatnení článku 86 ods. 1 ES v spojení s článkom 82 ES, ako aj zjavne nesprávneho výkladu.
   Podľa žalobkyne spočíva chyba presnejšie, v prvom rade, v definovaní relevantných trhov; v druhom rade, v uplatnení teórie rozšírenia dominantného postavenia, pretože nezohľadnila skutočnosť, že aj v prípade verejnoprávnych podnikov sa musí rozšírenie zakladať na štátnych opatreniach priznávajúcich výlučné alebo osobitné práva; v treťom rade, pretože právna úprava Helénskej republiky, na základe ktorej získala žalobkyňa ťažobné práva k hnedému uhliu, nevedie k nerovnosti príležitostí na úkor konkurentov; v štvrtom rade, pretože uvedená právna úprava nevedie k udržaniu alebo posilneniu dominantného postavenia žalobkyne na veľkoobchodnom trhu s elektrickou energiou; a v piatom rade, v tom, že sa žalovaná dopustila zjavne nesprávneho posúdenia, keď nezohľadnila najnovší vývoj na gréckom trhu s elektrickou energiou, keďže významne preukazuje skutočnosť, že nedošlo k porušeniu.
   Svojim druhým žalobným dôvodom žalobkyňa tvrdí, že žalovaná nedodržala pri prijatí uvedeného rozhodnutia pravidlá týkajúce sa odôvodnenia, stanovené v článku 252 ES.
   Svojim tretím dôvodom žalobkyňa tvrdí, že napadnuté rozhodnutie porušuje všeobecné zásady právnej istoty, legitímnej dôvery a ochrany vlastníctva. Okrem toho sa žalobkyňa domnieva, že Súdu prvého stupňa prináleží rozhodnúť, v akej miere zneužila žalovaná svoju právomoc.
   Napokon, svojim štvrtým dôvodom žalobkyňa tvrdí, že žalovaná nedodržala zásadu proporcionality, pokiaľ ide o nápravné opatrenia uvedené v napadnutom rozhodnutí.